***Модел међуопштинског споразума***

***о оснивању заједничког правобранилаштва***

На основу члана 13. став 1. и члана 20 став 1. тачке 11, а у вези са чланом 88. став 1, 88а, 88в, 88д Закона о локалној самоуправи („Службени гласник РС“, бр. 129/2007, 83/2014 – други закон, 101/2016 – други закон, 47/2018), члана 2. став 4. Закона о правобранилаштву („Службени гласник РС“, број 55/14), као и члана \_\_\_\_\_\_\_\_\_Статута општине \_\_\_\_\_\_\_\_\_\_\_\_\_, („Службени лист општине\_\_\_\_\_”, бр. \_\_\_\_/\_\_\_\_) члана \_\_\_\_\_\_\_\_\_ Статута општине\_\_\_\_\_\_\_\_\_\_ („Службени лист општине\_\_\_\_\_”, бр. \_\_\_\_/\_\_\_\_), општина \_\_\_\_\_\_\_\_\_\_\_\_\_, општина \_\_\_\_\_\_\_\_\_\_\_\_\_\_\_\_\_\_\_\_\_ и општина \_\_\_\_\_\_\_\_\_\_\_\_ дана \_\_\_.\_\_\_.2019, закључују

**СПОРАЗУМ О ОСНИВАЊУ ЗАЈЕДНИЧКОГ ПРАВОБРАНИЛАШТВА**

**ОПШТИНА \_\_\_\_\_\_\_\_, \_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_**

**Предмет споразума**

**Члан 1.**

У циљу ефикаснијег и рационалнијег обављања послова правобранилаштва потписнице овог споразума сагласне су да закључивањем овог споразума оснују Заједничко правобранилаштво општина[[1]](#footnote-1) \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_ (у даљем тексту: Заједничко правобранилаштво).

Овим споразумом уређују се: назив и седиште Заједничког правобранилаштва, надлежност, обим и начин обављања послова, начин финансирања, управљање и надзор над радом, приступање споразуму других јединица локалне самоуправе, поступак иступања односно одустајања од споразума јединице локалне самоуправе, основе уређења и организације Заједничког правобранилаштва, права и обавезе запослених као и друга питања од значаја за оснивање, рад и престанак рада Заједничког правобранилаштва у складу са законом.

**Назив и седиште Заједничког правобранилаштва**

**Члан 2.**

Заједничког правобранилаштво је заједнички орган општина \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_ који обавља послове правне заштите имовинских права и интереса потписница овог споразума на основу закона и других прописа.

Пун назив овог органа је: Заједничко правобранилаштво општина \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_.

Потписнице споразума сагласно утврђују да је седиште Заједничког правобранилаштва у \_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_ бр. \_\_.

**Печат и штамбиљ Заједничког правобранилаштва**

**Члан 3.**

Заједничко правобранилаштво има печат округлог облика пречника \_\_\_\_\_\_\_\_\_мм који садржи Грб Републике Србије у средини око кога је исписан текст: Република Србија *(ако је у покрајинама и име покрајине*), Заједничко правобранилаштво града/општине\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_, \_\_\_\_\_\_\_\_, исписано на српском језику, ћириличним писмом (*ако је у сл. употреби језик националне мањине и латинично писмо онда и на тим језицима и писму*).

Заједничко правобранилаштво има штамбиљ правоугаоног облика који садржи текст: „Република Србија (*назив покрајине ако је у покрајини*), Заједничко правобранилаштво општина/града, број\_\_\_ и датум\_\_\_\_\_“.

На згради у којој се налази Заједничко правобранилаштво морају бити истакнути пун назив Заједничког правобранилаштва (*на језицима и писму у складу са Законом*).

**Надлежност Заједничког правобранилаштва**

**Члан 4.**

У обављању послова правне заштите имовинских права и интереса потписница споразума Заједничко правобранилаштво:

1. заступа општине потписнице споразум, њихове органе и друга правна лица чије се финансирање обезбеђује из буџета потписница споразума у поступцима пред судовима, арбитражама, органима управе и другим наклежним органима, ради заштите имовинских права и интереса потписница споразума;

2. покреће поступке пред судовима, арбитражама, органима управе и другим надлежним органима, изјављује редовне и ванредне правне лекове ради заштите имовинских права и интереса потписница споразума;

3. прати и проучава правна питања од значаја за рад органа и правних лица које заступа, посебно у погледу заштите њихових имовинских рпава и интееса, као и питања у вези са применом закона и подзаконских аката која су или могу бити од значаја за предузимање било које правне радње органа и правног лица које заступа, посебно за спречавање штетних имовинскоправних и друштвено-негативних последица по субјекта кога заступа;

4. даје мишљења приликом закључивања уговора које закљујуче орган општине потписнице споразума односно субјекат кога заступа, посебно уговора из области имовинскоправних односа и привредноправних уговора и даје правне савете свим органима потписница споразума и субјектима које заступа;

5. на основу посебно датог пуномоћја, може заступати у поступку пред судовима, органима урпаве и другим наклежним органима и друга правна лица општина потписница споразума.

Заједничко правобранилаштво обавља и послове правне заштите имовинских права и интереса које му повере Државни правобранилац или његов заменик, Покрајински правобранилац и његов заменик, као и правобранилац друге јединице локалне самоуправе, односно предузима радње које му исти повере и то пред судом, органом управе или другим надлежним органом ако је месна надлежност на територији седишта Заједничког правобраниоца, а у границама датог писменог пуномоћја.

Када је прописано да је у одређеном поступку или за предузимање само одређене радње у поступку обавезно заступање странке од стране адвоката, Заједничко правобранилаштво је овлашћено да предузима заступање под истим условима као и адвокат.

**Заступање странака са супротстављеним интересима**

**Члан 5.**

Када у истом поступку учествују странке са супротстављеним интересима, које према овом споразуму заступа Заједничко правобранилаштво, а једна од тих странака је општина потписница споразума, Заједничко правобранилаштво ће заступати општину.

Када у истом поступку учествују странке са супротстављеним интересима, које према овом споразуму заступа Заједничко правобранилаштво, а ниједна од тих странака није општина, Заједничко правобранилаштво ће заступати странку која је иницирала поступак.

 Када у истом поступку као странке са супротстављеним интересима учествују општине потписнице споразума, Заједничко правобранилаштво ће их о томе обавестити, а оне ће за заступање у овој правној ствари ангажовати пуномоћнике из реда адвоката.

Награда за рад адвоката у овој правној ствари исплатиће се из буџета општине чије интересе адвокат заступа.

**Односи између потписница споразума и Заједничког правобранилаштва**

**Члан 6.**

 Органи општина потписница споразума и други субјекти које заступа Заједничко правобранилаштво дужни су да га обавесте о правној ствари у којима је оно овлашћено да предузима правне радње и правна средства ради остваривања њихових права и интереса, односно права и интереса потписница споразума, и да на његов захтев, доставе све списе и обавештења, пруже податке и објашњења потребна за предузимање радњи за које је надлежно Заједничко правобранилаштво.

 Уколико је за предузимање одређене правне радње предвиђен преклузивни роксубјекти које заступа Заједничко правобранилаштво дужни су да списе и обавештења неодложно доставе, односно пруже.

Ако услед непоступања на начин предвиђен у претходном ставу наступи штета за општине потписнице споразума и друге субјекте које заступа Заједничко правобранилаштво, оно ће о томе обавестити општинско веће општине о чијем се субјекту ради, које ће даље иницирати поступак за утврђивање одговорности за штету.

**Увид у евиденције**

**Члан 7.**

Заједничко правобранилаштво је овлашћено да затражи увид, издавање извода и копирање исправа и других списа из сваког јавног регистра, предмета и електронске базе података о стању у предметима које води орган управе и друго правно лице које је основала потписница споразума, без накнаде.

**Давање правних мишљења и поступање по захтевима**

**Члан 8.**

Заједничко правобранилаштво је дужно да поступа и по писменим налозима и захтевима заступаних субјеката за давање правног мишљења и предузимање правних радњи.

О свом правном мишљењу, односно о предузетим радњама, Заједничко правобранилаштво обавештава заступаног субјекта у разумном року који не може бити дужи од 30 дана.

У случају да је правно мишљење потребно дати, односно предузети радњу у року краћем од 30 дана, субјект који се обратио Заједничком правобранилаштву дужан је да то посебно образложи у писменом захтеву на који ће ставити ознаку „Хитно“ и јасно назначити рок за поступање, који не може бити краћи од три дана.

Када оцени да се налогом или захтевом заступаног субјекта крши Устав или закон или угрожавају имовинска права и интереси потписница споразума, Заједничко правобранилаштво ће о томе, одмах, а најкасније у року од осам дана од дана пријема налога или захтева писмено обавестити издаваоца налога односно подносиоца захтева, да одбија поступање са образложеним разлозима за овакво поступање.

Ако заступани субјект и после обавештења из става 4. овог члана остане при издатом налогу или поднетом захтеву, Заједничко правобранилаштво ће поступити по том налогу или захтеву.

Заједничко правобранилаштво не може трпети штетне последице због поступања у складу са ставом 5. овог члана.

**Споразумно решавање спорних односа**

Члан 9.

Заједничко правобранилаштво ће пре покретања поступка пред судом, органом управе или другим надлежним органом, односно у поступку одговора на тужбу, размотрити могућност споразумног решавања спорног односа, на своју иницијативу или на иницијативу супротне стране.

Када Заједничко правобранилаштво процени да нису испуњени материјални или формални услови да се спорни однос реши споразумно, или да предложено споразумно решење није у интересу субјекта кога заступа, обавестиће га о томе писано.

Уколико процени да постоји основ и интерес за закључење споразума ради мирног решења спора, Заједничко правобранилаштво је дужно да, ради закључења тог споразума, прибави сагласност општинског већа општине која је једна од странака у поступку, односно руководиоца другог заступаног субјекта.

**Начин финансирања**

**Члан 10.**

Средства за рад Заједничког правобранилаштва обезбеђују се за плате запослених, набавку опреме и канцеларијског материјала, покриће трошкова воде, струје, грејања и других неопходних трошкова, као и за материјалне трошкове (трошкове горива, регистрације возила, остигурања и друго).

Средства из става 1. овог члана обезбеђују се у буџетима општина потписница споразума и то у процентуалним уделима, сразмерно обиму послова које за њих обавља Заједничко правобранилаштво, који се одређује према броју становника према званичним подацима пописа становништва у Републици Србији из 2011. године и то:

* Општина\_\_\_\_\_\_\_\_\_\_\_\_\_\_\_\_ % од укупно планираних средстава за рад Заједничког правобранилаштва
* Општина\_\_\_\_\_\_\_\_\_\_\_\_\_\_\_\_\_\_\_\_\_% од укупно планираних средстава за рад Заједничког правобранилаштва
* Општина \_\_\_\_\_\_\_\_\_\_\_\_\_\_\_\_\_\_\_\_\_% од укупно планираних средстава за рад Заједничког правобранилаштва

Потписнице овог споразума дужне су да у потпуности извршавају своје обавезе и одговорне су за њихово испуњење.

Плаћање трошкова рада Заједничког правобранилаштва

Члан 11.

 Потписнице споразума сагласне су да укупно потребна средства за трошкове рада Заједничког правобранилаштва из члана 10. споразума обезбеђује општина \_\_\_\_\_\_\_\_\_\_\_\_\_\_ у којој је седиште Заједничког правобранилаштва, док ће општине потписнице споразума у утврђеном проценту рефундирати финансијска средства на њен рачун.

 Потписнице споразума сагласне су да финансијске уделе за трошкове рада и остваривања програма Заједничког правобранилаштва, чији ће номинални износи бити утврђивани анексом уз овај споразум, општине \_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_ плаћају општини \_\_\_\_\_\_\_\_\_\_\_\_\_\_\_\_, у 12 једнаких месечних рата, до 10. у месецу за претходни месец, на жиро рачун буџета општине \_\_\_\_\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_, који се води код Управе за трезор, адреса \_\_\_\_\_\_\_\_\_\_\_\_\_\_\_, на основу испостављене месечне фактуре од стране општине \_\_\_\_\_\_\_\_\_\_\_\_\_\_\_\_, осим оног дела фактуре у погледу кога нека од општина потписница споразума изјави приговор, на начин и у року предвиђеним овим споразумом.

 Организациона јединица општинске управе општине \_\_\_\_\_\_\_\_\_\_\_\_ надлежна за послове финансија, најкасније до 5. у месецу за претходни месец испостављаће ради реализације фактуре општинама \_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_, о чему ће водити уредну финансијско-књиговодствену евиденцију, у складу са законом.

Приговор на обрачун накнаде исказан у фактури, у целини или делимично, потписница споразума може поднети организационој јединици општинске управе општине \_\_\_\_\_\_\_\_\_\_\_ надлежној за послове финансија у року од три дана од дана пријема фактуре.

 Организациона јединица из става 3. овог члана дужна је да размотри, одлучи и обавести подносиоца приговора у року од два дана од пријема приговора.

 Номинални износи

Члан 12.

 Потписнице споразума сагласне су да за сваку буџетску годину, у складу са буџетским календаром, закључују анекс уз овај споразум којим ће бити одређени номинални износи финансијских удела трошкова рада Заједничког правобранилаштва.

Обрачун камате

Члан 13.

 За случај доцње потписница споразума у плаћању својих доспелих обавеза, општина \_\_\_\_\_\_\_\_\_\_\_\_\_ има право на камату по стопи утврђеној законом којим је утврђена висина стопе затезне камате.

**Трошкови поступка**

**Члан 14.**

Трошкови који настану у вези са покретањем и вођењем судских и других поступака, као и трошкови који настану услед успешно окончаног судског или другог поступка за супротну страну, а ради се о новчаном давању (поступци ради накнаде штете, неоснованог богаћења, исплате и сл.) исплаћују се из буџета заступаног субјекта који је странка у поступку.

Уколико надлежни орган општине потписнице споразума ангажује адвоката у случају насталих околности наведених у члану 5. став 3. овог споразума, трошкови ангажованом адвокату се предујмљују и исплаћују из буџета општине коју заступа адвокат у складу са прописима који регулишу рад адвоката и начин исплате.

**Приходи од заступања и из поступка**

**Члан 15.**

Tрошкови који настану у вези са покретањем и вођењем судских и других поступака, као и трошкови заступања у овим поступцима, који буду окончани у корист субјекта кога заступа Заједничко правобранилаштво, признају се и обрачунавају у његову корист у складу са прописима по којима су вођени ови поступци, као и са прописима о накнади и награди трошкова за рад адвоката.

Остварени приходи по основу из претходног става, представљају приход буџета оне потписнице споразума у вези са чијим имовинским инетересима и правима је предузето заступање и у чију корист су остварени.

Остварени приход који је настао као исход успешно окончаног судског или другог поступка по општину потписницу споразума или другог субјекта ког је заступало Заједничко правобранилаштво, а који је за основ имао новчано давање, представља приход у буџету оштине потписнице споразума или субјекта у чију корист је остварен.

**Постављење Заједничког правобаниоца и заменика**

**Члан 16.**

Функцију Заједничког правобранилаштва обављају Заједнички правобранилац и његови заменици.

Заједничког правобраниоца и његове заменике постављају општинска већа општина потписница споразума након спроведеног јавног конкурса, на предлог међуопштинске конкурсне комисије за избор Заједничког правобраниоца и његових заменика, на период од пет година.

Исто лице може бити поново постављено за Заједничког правобраниоца, односно његовог заменика.

**Међуопштинска конкурсна комисија**

**Члан 17.**

За спровођење конкурса и предлагање кандидата за Заједничког правобраниоца и његовог заменика, општинска већа потписница споразума именоваће по једног члана међуопштинске конкурсне комисије у року од 30 дана од дана закључења овог споразума.

Ако је тако одређен број чланова комисије паран, општина потписница споразума који има највећи број становника по последњем попису становништва, именоваће још једног члана.

Чланови међуопштинске конкурсне комисије морају имати стечено високо образовање на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету.

Задатак међуопштинске конкурсне комисије је да спроведе поступак селекције међу кандидатима који испуњавају услове конкурса и предложи листу кандидата општинским већима.

На листи кандидата може бити највише три кандидата.

На рад међуопштинске конкурсне комисије примењују се одредбе закона који уређује положај запослених у јединицама локалне самоуправе.

**Услови које треба да испуњавају Заједнички правобранилац и његов заменик**

**Члан 18.**

За Заједничког правобраниоца и заменика Заједничког правобраниоца може бити постављено лице које је држављанин Републике Србије, испуњава опште услове за рад у државним органима, има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, и које је положило правосудни испит и достојно је правобранилачке функције.

Поред услова из става 1. овог члана, кандидат за Заједничког правобраниоца и заменика Заједничког правобраниоца мора имати радно искуство у правној струци после положеног правосудног испита и то: пет година за Заједничког правобраниоца и три године за заменика Заједничког правобраниоца.

**Број заменика Заједничког правобраниоца**

**Члан 19.**

Потписнице споразума сагласне су да Заједнички правобранилац може имати два заменика.

Број заменика Заједничког правобраниоца се може повећати услед повећања обима послова, о чему ће се сачинити посебан анекс споразуму.

Потписнице споразума сагласне су да у Заједничком правобранилаштву, поред Заједничког правобраниоца и два његова заменика, буду запослени:

1. \_\_\_\_\_правобранилачких помоћника;
2. \_\_\_\_\_ правобранилачикх приправника;
3. \_\_\_\_\_ радник/радника на административно-техничким пословима

**Надзор над радом Заједничког правобранилаштва**

**Члан 20.**

За свој рад и рад Заједничког правобранилаштва, Заједнички правобранилац одговара општинским већима потписница споразума.

Заменик Заједничког правобраниоца за свој рад одговора Заједничком правобраниоцу и општинским већима потписница споразума.

Заједничко правобранилаштво је дужно да једанпут годишње, најкасније до 31. марта текуће године, општинским већима потписница споразума достави извештај о свом раду.

На њихов захтев, дужно је да им доставља и ванредне извештаје о свом раду.

На захтев општинским већима потписница споразума, Заједничко правобранилаштво је дужно у року од 15 дана, а у хитним случајевима у року од седам дана, доставити и извештаје по појединим предметима.

**Престанак функција**

**Члан 21.**

Заједничком правобраниоцу односно његовом заменику престаје функција у Заједничком правобранилаштву истеком периода на који је изабран, на лични захтев и разрешењем.

Оставка се у писаној форми подноси општинском већу општине у којој је седиште Заједничког правобраниоца.

Заједнички правобранилац односно његов заменик може бити разрешен ако:

1. буде правоснажно осуђени на безусловну казну затвора у трајању од најмање 6 месеци, или aкo буде осуђен правоснажном пресудома за кривично дело које га чини недостојним за вршење функције;
2. на основу налаза и мешљења надлежне здравствене установе због здравственог стања трајно изгуби радну способност;
3. своју функцију обавља супротно прописима и овом споразуму.

Образложени предлог за разрешење Заједничког правобраниоца, односно његовог заменика може поднети општинско веће потписнице споразума.

Предлог из става 4. овог члана доставља се општинским већима осталих потписница споразума на изјашњавање и сматра се усвојеним када га усвоји општинско веће барем још једне потписнице споразума.

Ако Заједничком правобраниоцу престане функција пре истека времена на које је постављен, општинска већа потписница спораззума поставиће вршиоца функције Заједничког правобраниоца из реда његових заменика на период не дужи од шест месеци и у оквиру тог периода ће расписати конкурс за постављење Заједничког правобраниоца.

**Руковођење Заједничким правобранилаштвом**

**Члан 22.**

Заједничким правобрнилаштвом руководи и представља га Заједнички правобранилац.

У случају његове одсутности или спречености за рад, Заједничког правобраниоца замењује један од заменика, одређен актом Заједничког правобраниоца.

Заједнички правобранилац доноси правилник о управи у Заједничком правобранилаштву, којим се уређују односи Заједничког правобранилаштва према грађанима и јавности, начин вођења евиденције, начин расподеле предмета, руковање предметима, поступање са архивским материјалом и друга питања од значаја за рад Заједничког правобранилаштва.

Правилник из става 3. овог члана објављује се у службеним гласилима потписница споразума.

**Овлашћење за обављање послова и поступање у предметима**

**Члан 23.**

Послове из надлежности Заједничког правобранилаштва обављају Заједнички правобранилац и његови заменици, с тим што је само Заједнички правобранилац надлежан за покретање поступка за оцену уставности и законитости, подношење извештаја и давање обавештења потписницама споразума, као и обављање других послова утврђених законом и овим споразумом у његову искључиву надлежност.

Заменик Заједничког правобраниоца поступа у свим предметима у складу са одредбама овог споразума, с тим што Заједнички правобранилац може предузети све радње у предмету у ком је задужен његов заменик.

Заједнички правобранилац може писмено овластити свог заменика да поступа у поједином предмету којим је задужен други заменик, када је тај заменик спречен из правних или других објективних разлога да поступа у том предмету.

Заједнички правобранилац и његов заменик могу поверити лицу запосленом у субјекту ког заступа Заједничко правобранилаштво да предузме одређену радњу у поступку пред судом, органом управе или другим надлежним органом, с тим да лице ком се поверава заступање у смислу овог става мора бити дипломирани правник са положеним правосудним испитом.

Правобранилачки помоћник и правобранилачки приправник у Заједничком правобранилаштву могу предузмати правне радње у поступцима пред судовима, органима управе или другим надлежним органом, у границама писменог овлашћења Заједничког правобраниоца и заменика Заједничког правобраниоца.

**Упутства за обавезно поступање**

**Члан 24.**

Заједнички правобранилац може издати у појединим предметима посебна писмена упутства за обавезно поступање свом заменику, правобранилачком помоћнику и правобранилачком приправнику.

Ако заменик Заједничког правобраниоца сматра да је упутство за обавезно поступање незаконито или неосновано, може изјавити образложени приговор Заједничком правобраниоцу у року од три дана од дана пријем упутства, с тим што је без обзира на изјављен приговор дужан да поступи по упутству до доношења одлуке Заједничког правобраноца по приговору, уколико поступање по упутству у конкретном случају не трпи одлагање.

Заједнички правобранилац је дужан да одлучи по приговору из става 2. овог члана у року од осам дана од дана пријема приговора.

Уколико нађе да је приговор неоснован, Заједнички правобранилац ће исти одбити, а заменик Заједничког правобраниоца ће уколико то већ није, поступити по налогу.

Заменик Заједничког правобраниоца не може трпети штетне последице због поступања по налогу Заједничког правобраниоца.

**Колегијум Заједничког правобранилаштва**

**Члан 25.**

 Заједничко правобранилаштво има колегијум који чине Заједнички правобранилац и његови заменици. Колигијумом руководи Заједнички правобранилац, а сазива га када оцени да је то потребно.

Колегијум Заједничког правобранилаштва:

1. разматра извештај о раду Заједничког правобранилаштва;
2. разматра питања од значаја за правилно вршење послова из надлежности Заједничког правобранилаштва;
3. разматра питања од значаја за рад и организацију Заједничког правобранилаштва;
4. разматра нацрте одлука општина потписница споразума од значаја за рад Заједничког правобранилаштва;
5. разматра потребу покретања поступка оцене уставности и законитости;
6. врши и друге послове одређене овим споразумом и правилником о управи у Заједничком правобранилаштву.

**Акт о унутрашњеој организацији и систематизацији Заједничког правобранилаштва**

**Члан 26.**

Унутрашња организација и систематизација радних места у Заједничком правобранилаштву утврђује се актом о унутрашњем уређењу и систематизацији радних места, кога припрема Заједнички правобранилац у складу са заједничким смерницама надлежних органа потписница споразума, а сагласно закону којим се уређује положај запослених у јединицама локалне самоуправе.

Акт из става 1. овог члана се доставља начелнику општинске управе на чијој територији се налази седиште Заједничког правобранилаштва који га обједињује у јединствени правилник и доставља општинским већима потписница споразума на усвајање.

**Положај запослених у Заједничком правобранилаштву**

**Члан 27.**

 На остваривање права и обавеза из радног односа запослених у Заједничком правобранилаштву примењују се одредбе закона који уређују положај запослених у органима јединица локалне самоуправе.

**Обављање других послова за потребе Заједничког правобранилаштва**

**Члан 28.**

Потписнице споразума сагласне су да ће надлежне организационе јединице Општинске управе општине \_\_\_\_\_\_\_\_\_\_\_ (у којој је седиште Заједничког правобранилаштва), за потребе Заједничког правобранилаштва обављати финансијске и рачуноводствене послове, послове јавних набавки, послове управљања људским ресурсима, као и друге опште послове**.**

**Одлучивање о правима, обавезама и одговорностима запослених**

**Члан 29.**

Потписнице споразма сагласни су да о пријему у радни однос нових службеника, њиховим правима и обавезама, платама и накнадама, одговорности и престанку радног односа одлучује Заједнички правобранилац, у складу са законом, подзаконским актима, општим актима и актом о уређењу и систематизацији радних места у Заједничком правобранилаштву.

О правима и обавезама из радног односа Заједничког правобраниоца и његових заменика одлучују општинска већа потписница споразума

Координациони тим[[2]](#footnote-2)

Члан 30.

 У циљу одрживости и унапређења међуопштинске сарадње образује се Координациони тим кога чине по један члан представник потписнице споразума – начелник општинске управе или члан општинског већа[[3]](#footnote-3).

 Координационим тим се састаје најмање једном у два месеца.

Седницама Координационог тима председава лице које се именује из реда чланова Координационог тима, на мандатни период од једне године.

**Задатак Координационог тима**

**Члан 31.**

Задатак Координационог тима је да:

* прати релизацију овог споразума;
* анализира функционисање међуопштинске сарадње у области рада Заједничког правобранилаштва и предлаже мере за њено унапређење;
* анализира кадровске потребе и предлаже мере за побољшање стања;
* анализира потребе за финансирањем и техничком опремљеношћу Заједничког правобранилаштва и подноси иницијативе надлежним органима потписница споразума;
* разматра предлог годишњег извештаја Заједничког правобранилаштва и даје мишљење о томе;
* предузима и друге активности у циљу унапређења међуопштинске сарадње.

**Извештај о раду Координационог тима**

**Члан 32.**

Координациони тим је дужан да најмање једном годишње, а најкасније до краја октобра текуће године сачини извештај о свом раду са предлогом мера и трошковима које би требало планирати у буџетима потписница споразума за наредну годину.

Извештај из става 1. овог члана доставља се општинским већима потписница споразума.

**Обављање административно-техничких послова за Координациони тим**

**Члан 33.**

Потписнице споразма сагласне су да Општинска управа општине\_\_\_\_\_\_\_\_\_\_\_\_ обавља административно-техничке послове (припрема докумената, организација састанака, умножавање материјала и сл.) за потребе Координационог тима.

**Трајање споразума**

**Члан 34.**

Овај споразум се закључује на неодређено време и ступа на снагу даном потписивања свих потписница.

**Измене и допуне споразума и приступање споразуму**

**Члан 35.**

Измене и допуне овог споразума врше се анексом у писаном форми.

Ако постоје технички и други услови, овом споразуму могу приступити и друге јединице локалне самоуправе, о чему ће бити сачињен анекс уз овај споразум којим ће бити дефинисани услови и обавезе које мора испунити нова потписница.

**Иступање из споразума и престанак важења споразума**

**Члан 36.**

Свака потписница може тражити иступање из овог споразума, подношењем писаног захтева другим потписницама, најкасније шест месеци пре дана са којим се иступање захтева.

Иступањем једне општине, споразум престаје да важи само у односу на ту општину, а Заједничко правобранилаштво и даље постоји, изузев ако преостане само још једна потписница.

Општина која иступа дужна је да надокнади све доспеле, а неизмирене обавезе у року од 30 дана пре дана иступања.

Овај споразум може престати да важи када све потписнице постигну сагласност о одустанку од споразума, истеком рока од шест месеци од дана постизања сагласности.

У случају иступања и престанка важења споразума, потписнице се обавезују да у року од шест месеци од подношења захтева, односно постизања сагласности, договорно уреде питања: измирење доспелих и преузетих обавеза, начин окончања започетих поступака, начин преузимања послова, решавање питања статуса запослених и друга питања која се тим поводом намећу.

**Раскид споразума**

**Члан 37.**

У случају да једна од потписница споразума не извршава своје обавезе, Заједнички правобранилац је дужан да о томе обавести председника општине у којој је седиште Заједничко правобранилаштво.

Председник општине из става 1. овог члана, може оставити накнадни, примерен рок граду/ општини за извршење доспеле а неизвршене обавезе.

Ако и по истеку рока из става 2. овог члана, општина и даље не извршава своје преузете обавезе, потписнице су сагласне да се споразум може раскинути са том општином сагласном изјавом воља преосталих потписница, у року од 30 дана од дана уручења писаног обавештења о намераваном раскиду.

У случајевима раскида споразума, заједничка опрема остаје у власништву осталих потписница споразума.

**Примена закона**

**Члан 38.**

На питања која нису уређена овим споразумом примењују се одредбе закона који уређује рад правобранилаштва.

**Језик и писмо**

**Члан 39.**

Потписнице споразума констатују да су на територији општина \_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_ у службеној употреби српски језик и ћириличко писмо и да се тај језик и писмо користе у раду Заједничког правобранилаштва.

Алтернатива [за национално мешовите општине]:

Потписнице споразума констатују да су на територији општине \_\_\_\_\_\_\_\_\_\_\_\_ у службеној употреби је српски језик и ћириличко писмо и \_\_\_\_\_\_\_\_\_\_\_\_\_\_ [навести језик и писмо националне мањине] и да се ти језици и писма користе у обављању послова Заједничког правобранилаштва за подручје општине \_\_\_\_\_\_\_\_\_\_\_\_\_.

**Решавање спорова**

**Члан 40.**

Све евентуалне спорове који настану у току примене споразума решаваће договорно председници општина потписница споразума.

**Стварна и месна надлежност суда**

**Члан 41.**

За решавање спорова у вези са применом овог споразума, уколико није могуће решити спор мирним путем, уговора се стварна и месна надлежност Основног суда у \_\_\_\_\_\_\_\_\_\_\_\_\_\_\_.

**Саставни делови споразума**

**Члан 42.**

Саставни део овог споразума су одлуке скупштина општина о његовом усвајању, и то:

- Одлука Скупштине општине \_\_\_\_\_\_\_\_\_ број \_\_\_\_\_\_\_ од \_\_.\_\_.2019. године

- Одлука Скупштине општине \_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године,

- Одлука Скупштине општине \_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године.

Потписнице споразума констатују да су Одлукама из става 1. овог члана дата овлашћења председницима наведених општина за потписивање овог споразума.

**Евидентирање Споразума**

**Члан 43.**

Потписнице споразума су сагласне да општина \_\_\_\_\_\_\_\_\_\_\_ достави министарству надлежном за локалну самоуправу овај споразум , у року од 30 дана од дана закључивања , као и да обавештава министарство о приступању других јединица локалне самоуправе споразуму, иступању јединице локалне саоуправе из споразума, односно раскиду и престанку споразума.

**Број примерака споразума**

**Члан 44.**

Споразум је сачињен у девет (9) истоветних примерака од којих свака од потписница задржава по три (3) примерка.

**Објављивање споразума**

**Члан 45.**

Споразум се објављује у службеном гласилу сваке од потписница споразума.

П О Т П И С Н И Ц И :

1. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. ОПШТИНА \_\_\_\_\_\_\_\_\_\_\_\_\_\_\_\_\_\_ број и датум \_\_\_\_\_\_\_\_\_\_\_\_\_\_

 Председник општине (мп)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. У овом моделу, реч ***општина*** користи се у смислу јединице локалне самоуправе, те се подједнако односи на ***градове*** и њихове одговарајуће органе (у контексту овог модела, скупштину града, градоначелника и градско веће). [↑](#footnote-ref-1)
2. **Напомена:** Потреба за постојањем овако уређеног координационог тима постоји посебно код образовања заједничког органа, службе или друге организације од стране **три или више ЈЛС**. [↑](#footnote-ref-2)
3. Алтернатива: друго лице – нпр. руководилац организационе јединице општинске управе или сл. [↑](#footnote-ref-3)